Nafarroako Parlamentuko Mahaiak, 2021eko maiatzaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak aurkeztutako galdera, SARS-CoV-2 koronabirusaren Nafarroako sekuentziazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osasun Batzordean izapidetzea.

Iruñean, 2021eko maiatzaren 24an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateo andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilariak Osasun Batzordean ahoz erantzun diezaion:

SARS-CoV-2 birusaren mutazioa da COVID-19aren pandemian aurre egin beharreko arazorik handienetako bat, birulentzia edo infektibitate handiagoa erakutsi duten andui berriak sortzen ari baitira; esaterako, brasildarra, indiarra edo hegoafrikarra. Hortaz, hil edo bizikoa da mutazio horiek identifikatzea ahalbidetzen duten teknikak baliatzea nafarrak babesteko.

Nafarroan nola egiten ari da SARS-CoV-2 koronabirusaren sekuentziazioa?

Iruñean, 2021eko maiatzaren 18an

Foru parlamentaria: Patricia Fanlo Mateo